Orientering om BD-Sertifisering

Godkjenningsordning utviklet av Oland AS på oppdrag fra   
Norges Biloppsamleres Forening (NBF)

Innhold

[Bakgrunn 2](#_Toc17280239)

[Ulykker, fylkesmannskontroller, miljøkrav, HMS krav og brann. 2](#_Toc17280240)

[Omdømme 2](#_Toc17280241)

[Veien til godkjenning 2](#_Toc17280242)

[Medlemskap Norges Biloppsamleres Forening (NBF) 2](#_Toc17280243)

[BUS Kvalitet 2 2](#_Toc17280244)

[Funksjoner i BUSk2 2](#_Toc17280245)

[Kravsett BD-Sertifisering 2](#_Toc17280246)

[Tilpasning av rutiner 3](#_Toc17280247)

[Kurs i HMS 3](#_Toc17280248)

[Revisjon 3](#_Toc17280249)

[Godkjenningsbevis 3](#_Toc17280250)

[Kostnader 3](#_Toc17280251)

[Oppstart 3](#_Toc17280252)

[Revisjoner 4](#_Toc17280253)

[Oppfølging 4](#_Toc17280254)

[Andre forhold 4](#_Toc17280255)

[Samarbeidsavtale 4](#_Toc17280256)

[Reserveløsning 4](#_Toc17280257)

[Faglig påfyll 4](#_Toc17280258)

[Dialog NBF - Oland 4](#_Toc17280259)

[Varemerke 4](#_Toc17280260)

Ølensvåg 21/8 2019

# Bakgrunn

## Ulykker, fylkesmannskontroller, miljøkrav, HMS krav og brann.

Det har dessverre vært alvorlige og tragiske hendelser hos biloppsamlere, det har vært et sterkt ønske fra NBF om å unngå ulykker og uheldige hendelser i fremtiden. Sertifiseringen ble etablert for å heve bransjen. I 2016 ble det etablert kontakt med Oland AS som fikk i oppdrag å utforme den løsningen som vi ser i dag og som er beskrevet i dette dokumentet.

## Omdømme

Det har dessuten vært et ønske om å løfte omdømme til bransjen som har vært kjent for ikke å ta HMS-problematikken alvorlig nok, mange gjorde en stor innsats for å unngå forurensning og ulykker, men enkelte henger litt etter. En godkjenningsordning håper en vil bidra til at bransjen totalt sett løftes.

# Veien til godkjenning

## Medlemskap Norges Biloppsamleres Forening (NBF)

For å bli godkjent etter BD-Sertifisering er det et krav om medlemskap i NBF, det er NBF som eier godkjenningsordningen.

## BUS Kvalitet 2

BD-Sertifisering er bygget med det nettbaserte verktøyet BUS Kvalitet 2 (BUSk2) i tankene, i dette verktøyet ligger ferdige maler slik at implementering og oppfølging blir enklest mulig. BUS Kvalitet 2 leveres og driftes av BUS AS.

### Funksjoner i BUSk2

Følgende funksjoner ligger i BUSk2 for å ivareta myndighetskrav.

* Avviksbehandling
* Utstyrsoversikt med plan for ettersyn
* Kompetanseoversikt for ansatte
* Prosedyrer for utførelse av viktige arbeidsoperasjoner
* Dokumentarkiv for bevis på utført arbeid/kontroll
* Risikomodul som forenkler risikokartlegginger
* Oppgavebehandling der viktige oppfølginger kan fordeles internt
* «Min side» der den enkelte ansatt får oversikt på sine oppgaver

## Kravsett BD-Sertifisering

Det er utarbeidet klare krav til godkjenning, disse er utviklet i nært samarbeid med ekstern konsulent; Øyvind Oland hos Oland AS.

Kravene bygger på ISO9001, 14001 og 45001, slik at både kvalitet på tjenester utført av biloppsamlere, ytre miljø, samt arbeidsmiljø er ivaretatt. Kravene er en forenkling av de forannevnte standardene, dvs. tar med de mest vesentlige momenter tilpasset biloppsamlere. To av hovedpunktene i kravene er den enkelte virksomhets samarbeid med Bedriftshelsetjeneste og risikoanalyser.

## Tilpasning av rutiner

I BUSk2 ligger det som nevnt ferdige maler, klare for tilpasning til den enkelte virksomhet, det forutsettes også at risikoanalysene som ligger inne tilpasses med evt. nye momenter og bestemmer ny score.

BUSk2 har nyttige funksjoner så som personaloversikt med kompetanseliste, samt utstyrsoppfølging og avviksregistrering, dette skal også tas i bruk.

## Kurs i HMS

Det tilbys kurs i HMS for medlemmer som trenger en starthjelp eller bedre forståelse av hvordan en tilpasser BUSk2 til eget bruk. Kurset er frivillig og kostnaden betales separat av det enkelte medlem.

## Revisjon

Når virksomheten mener at de er klare for revisjon kontakter de revisor som har avtale med NBF. I første omgang er dette Øyvind Oland, men ved andre gangs godkjenning skal en annen utføre disse.

Revisor bruker sjekkliste med kravsettet, logger seg inn på BUSk2 og sjekker samsvar. Virksomheten får deretter sjekklisten utfylt med kommentarer på det som evt. må rettes opp. Når kravene er tilfredsstillende dekket varsles NBF Servicekontor om dette, som også får sjekklisten tilsendt sammen med nummerert godkjenningsbevis. Generalsekretær/konsulent hos NBF signerer og sender beviset til den godkjente virksomhet.

Revisjoner gjennomføres annet hvert år. Befaring i tillegg til kontroll av BUSk2, vurderes fortløpende dersom virksomheter trenger tettere oppfølging.

Ved andre gangs revisjon tolkes kravene strengere for å løfte virksomheten til bedre prestasjoner innen HMS og kvalitet på produkter levert til kunder.

## Godkjenningsbevis

Dette er et dokument som utstedes med 2 års gyldighet, det føres nummerert liste over alle og det ligger automatisk varsling i det et godkjenningsbevis nærmer seg utløp av gyldighet

# Kostnader

## Oppstart

Det påløper en oppstartskostnad for alle som vil bli godkjent, denne faktureres fra Oland AS og skal dekke kostander medgått til utarbeidelse av de bransjetilpassede maler som tilbys gjennom BUSk2. Prisene fremgår av egen prisliste

## Revisjoner

Revisjoner betales av den enkelte medlemsbedrift, etter satser i prislisten. Faktureres etter gjennomført revisjon. Ved behov for befaring så belastes den aktuelle virksomhet etter statens satser for reisekost/diett.

## Oppfølging

Alle godkjente medlemmer er pålagt å abonnere på et oppfølgingsprogram, dette sikrer at de alltid får tilgang til oppdatere endringer i aktuelt lovverk, samt risikomomenter som dukker opp i bransjen. Det utføres årlige risikoanalyser som skal komplementere de som allerede er levert gjennom BUSk2 for å sikre at risikobildet er så komplett som mulig og medlemmene har mulighet til å vurdere slike i egen virksomhet.

# Andre forhold

## Samarbeidsavtale

Det er etablert en samarbeidsavtale med konsulentselskapet Oland AS som skal følge opp godkjenningsordningen på vegne av NBF.

## Reserveløsning

For å sikre at BD-Sertifisering innføres og følges opp etter NBF sitt ønske er det stilt krav om at Oland AS har en reserveløsning dersom uforutsette ting skulle skje, dette i form av en avtale med et tilsvarende konsulentselskap, nevnt i avtale og godkjent av NBF. Oland AS gir dette andre konsulentselskapet jevnlige oppdateringer på status og har tilgang til alle nødvendige filer og opplysninger.

## Faglig påfyll

Oland AS deltar på NBF sine årlige fagsamlinger for å få innspill på problemstillinger hos enkeltmedlemmer og utfordringer i bransjen, det holdes egne foredrag innen HMS på disse samlingene med tema fra godkjenningsordningene eller aktuelle problemstillinger.

## Dialog NBF - Oland

Det avholdes årlig møter mellom NBF og Oland for å samkjøres på problemstillinger og sjekke av status på situasjonen rundt godkjenninger

## Varemerke

Navnet på godkjenningsordningen «BD-Sertifisering» er varemerkebeskyttet og kan ikke benyttes uten skriftlig samtykke fra NBF.